सुन्दरलाल बहुगुणा
अपनी पत्नी श्रीमती विमला नौटियाल के सहयोग से इन्होंने सिलयारा में ही पर्वतीय नवजीवन मण्डल की स्थापना भी की। सन 1971 में शराब की दुकानों को खोलने से रोकने के लिए सुन्दरलाल बहुगुणा ने सोलह दिन तक अनशन किया। चिपको आन्दोलन के कारण वे विश्वभर में वृक्षमित्र के नाम से प्रसिद्ध हो गए।
रामदेवी चौधरी
रामदेवी चौधरी एक भारतीय स्वतंत्रता सेनानी और समाज सुधारक थीं। उड़ीसा के लोग उन्हें माँ कहते थे। वह गोपाल बल्लाव दास की बेटी थीं और १५ वर्ष की आयु में, उनकी गोपाबन्धु चौधरी से शादी हुई। वह और उनके पति दोनों एक साथ १९२१ में भारतीय स्वतंत्रता आंदोलन में शामिल हुए। वह महात्मा गांधी से बहुत प्रभावित थीं। वह महिलाओं को स्वतंत्रता आंदोलन में शामिल होने के लिए प्रोत्साहित करने के लिए गाँव-गाँव भ्रमण करती थीं। १९२१ में, गांधी जी के साथ उनकी पहली मुलाकात हुई और अपने पति के साथ वे असहयोग आंदोलन में शामिल हुईं। उसी वर्ष वे दोनों भारतीय राष्ट्रीय कांग्रेस में शामिल हो गए और खादी पहनना शुरू कर दिया। वर्ष १९३० में रामदेवी ने उड़ीसा स्तर पर नमक सत्याग्रह आंदोलन में सक्रिय भूमिका निभाई।